ÅRSMELDING FRÅ BYSTYREGRUPPA 2017:

Bystyret har sidan forrige årsmøte i Førde Venstre hatt 12 møte(1 fellesmøte.
For Venstre har desse møtt: Jan Taule(9), Gunn Merete Paulsen(11), og Åge Avedal(4).

Viktige saker som har vorte vedtekne i perioden:

Februar:
•	Ny kulturskule: fleirtalet(også V) vedtok endeleg plassering på baksida av Førdehuset
•	Sunnfjord Museum - fellesmagasin i Movika. Venstre stemte imot intensjonsavtalen.
•	Detaljregulering for fv. 484 Vievegen - gang- og sykkelveg forbi sjukehusparken

Mars:
•	Fylkesveg 57 Dale - Storehaug. Førde kommune løyver kr 50 000 til styringsgruppa.
•	Sunnfjord næringspark: låneopptak på 38 mill. kr til finansiering av opparbeiding av areal til vidare sal + hovudleidning for vatn og avløp Farsund til Moskog

April:
•	Årsmelding, årsrekneskapen og årsrapportar for Førde kommune for 2016.
•	Ny kommune i indre Sunnfjord - oppretting av fellesnemnd. Gunn Merete er med i denne frå Førde Venstre.
•	Namn på ny kommune i indre Sunnfjord: Eit framlegg frå Ap, Krf, V, Frp og SV om å gjennomføre ei innbyggjarhøyring i Førde vart samrøystes vedteken.

Juni:
•	Bystyret vedtok økonomiplanen for 2018-2021. Venstre fekk samrøystes vedteke eit forslag om få ei sak om alternativ til å løyse gymsal/hallbehov ved Halbrend skule. Lage forslag til eige klimabudsjett(MDG/SV). Utgreiebehov for institusjonsplassar, bustader med heildøgns omsorg og omsorgsplassar(Ap).
•	Namn på ny kommune i indre Sunnfjord - eit framlegg(Krf, Frp, V og Ap) på «Førde kommune, fekk 21 av 27 røyster og vart vedteke.
•	Plan for busetjing og integrering av flyktningar 2017 - 2026.
•	Strategi for tettstadsutvikling og senterstruktur i Sogn & Fj.. Venstre fekk fleirtal for å ta inn eit punkt om «regionen sitt potensiale innanfor forsking og utdanning».
•	Fellesmøte på Skei: Talet på medlemmer i det nye kommunestyret vart auka frå 35 til 45. Vart ikkje einige om nytt namn, saka går vidare til Fylkesmannen i Sogn & Fj.

September:
•	Rapport om hallkapasitet i Førde 2017. Bystyret la til: Greie ut alle alternativ med Halbrend skule med tanke på plassering, pris og finansiering, og korleis auke hallkapasiteten i Førde kommune.
•	Regional transportplan: Innspel til høyringa frå Førde kommune.
•	Førdepakken - vurdering av bomtakstane: Bomtakstane vert uendra.
•	Førdepakken bomselskap AS går inn i Sørvest bomvegselskap AS(regionalt).

Oktober:
•	Detaljreguleringar: gang- og sykkelvegar, Hafstadparken-Kronborg, Klettatunnellen.
•	Eigarmelding 2017-2018.

November:
•	Detaljregulering Indre Øyrane - Langebruvegen, ny veg, sykkelveg og fortau.
•	Interkommunal plan for klimaomstilling i Sunnfjord 2018 - 2030, planprogram.
•	Behov for institusjonsplassar - omsorgsbustader. Framlegg frå H, Frp, Sp, V og Krf om at prosessen med å førebu 10 nye omsorgsbustader, vert teken opp til handsaming av økonomiplanen i 2018.

November:
•	Avtale om felles barnevernsvakt for Førde kommune og kommunane Naustdal, Flora, Jølster, Vågsøy, Bremanger, Gaular og HAFS.
•	Kjøp av Hafstad vgs og bygging av vidaregåande skule på indre Øyrane. Godkjenning av intensjonsavtale.
•	Kommunale vigsler - endring av ekteskapslova frå 1.januar 2018.

Desember:
•	Informasjonsmøte om Førdepakken, tiltak 1, med bru frå Angedalsvegen til Hafstadparken v/Statens Vegvesen, Fylkesmannen, fylkeskommunen og NVE.
•	Årsbudsjettet for 2018: Det vart sett av 3 mill. kr ekstra til IKT-investeringa i Førdeskulen 2018-2019, etter forsleg frå Sp, Ap, V, H og Krf. Venstre fekk fleiretal for å løyve kr 100 000 til planleggingsmidlar til gymsal/hall ved Halbrend skule.
•	Utbygging av Sunde skule: Samla ramme på 65 mill. kr.
•	Nærleiken barnehage: Fleirtal 14/13 for at kommunen skal nytte forkjøpsretten sin. Mindretalet, Venstre, H, Frp og Sp(2) ville ikkje bruke forkjøpsrettet, men at Læringsverkstedet AS kjøper Nærleiken/Kyrkjevegen barnehage AS.
•	Busetjing av flyktningar. Førde kommune busetjer 20 flyktningar i 2018.
•	Kulturprisen 2017: Vart tildelt Hans Jakob Reite.

 Jan Taule, gruppeleiar Førde Venstre